tomron87/hebrew-wikipedia-sentences-corpus huggingface dataset:
הצלחתו תלויה בהשגת צדק במערכת משפטית שבה האמת הפכה לסחורה ומאזני הצדק נוטים בעיקר לצד החזקים והעשירים; כלומר, ה"גולייתים" למיניהם: תאגיד-נשק בעונה הראשונה של הסדרה, קרטל סמים מקסיקני בעונה השנייה, ותאגיד-מים בשליטת חוואים מושחתים בעונה השלישית.
בילי בוב תורנטון בתפקיד בילי מקברייד: לשעבר עורך דין מבריק שהקים את משרד עורכי הדין "קופרמן-מקברייד" עם דונלד קופרמן, שהפך למשרד עורכי דין מצליח.
הוא עזב את המשרד והפך לאלכוהוליסט לאחר משפט-רצח שהסתיים בזיכוי טכני.
הוא גר במלון-דירות (מלון אושן לודג') ליד מזח סנטה מוניקה, קליפורניה, ואוהב לסיים את הלילה בשתייה מול האוקיינוס.
מקברייד הוא גם בוגר בית הספר למשפטים ברקלי באוניברסיטת קליפורניה ואוניברסיטת אינדיאנה.
נינה אריאנדה בתפקיד פטי סוליס-פפגיאן: עורכת דין חסרת ניסיון בהופעות בבית משפט וסוכנת נדל"ן, שמביאה את המקרה של רייצ'ל קנדי למקברייד.
טניה ריימונד בתפקיד בריטני גולד: זונה שמסייעת לבילי מקברייד ולעיתים עובדת כעוזרתו המשפטית, בעיקר כשיש צורך להשיג מידע מגברים.
דיאנה הופר בתפקיד דניס מקברייד (עונה 1 כדמות משנית, מעונה 2 כדמות ראשית): בתם, בת ה-16, של בילי ומישל.
ויליאם הרט כדונלד קופרמן: שותפו של מקברייד בהקמת "קופרמן-מקברייד".
קופרמן מעוות מכוויות בפנים ומתבודד: הוא לעיתים רחוקות עוזב את משרדו ומרבית האנשים במשרד מעולם לא ראו אותו.
הוא מפקח באמצעות מצלמות מרחוק על פגישות והפקדות.
ללא ידיעת הצוות, המשרד כולו מרושת במצלמות, מה שמאפשר לו גישה לכל מה שקורה בין כתליו.
הוא חש טינה כלפי מקברייד, ורוצה לנקום בו.
מריה בלו בתפקיד מישל מקברייד: אשתו לשעבר של בילי, שותפה בקופרמן מקברייד.
היא כועסת על מקברייד, אך מכבדת את כישוריו המשפטיים ועדיין אוהבת אותו.
אוליביה ת'רבי בתפקיד לוסי קיטרידג': עורכת דין צעירה בקופרמן מקברייד.
מולי פרקר כקאלי סנאט: עורכת דין בכירה במשרד שהשתמשה בעבר ביחסיה האינטימיים עם קופרמן כדי לקדם את הקריירה שלה.
שרה ווינטר בתור ג'ינה לרסון: אלמנתו של ראיין לרסון (שעבד בתאגיד "בורנס טכנולוגיות" והתאבד לכאורה בכך שפוצץ את עצמו על סירה בלב-ים.
בריטן דלטון בתפקיד ג'ייסון לארסון: בנם של ראיין וג'ינה.
בסופו של דבר הוא הופך לתובע בתיק.
אנה דה לה רגרה בתפקיד מריסול סילבה, אישה ממוצא מקסיקני, חברת מועצת העיר ממזרח לוס אנג'לס.
מתיו דל נגרו בתפקיד דני לומיס, מפעיל פוליטי כריזמטי אך ערמומי הפועל במסווה בתור "אנליסט פיננסי".
מוריס צ'סטנאט כסגן פרקליט המחוז, חאקים רשד, שהיה בצד המפסיד בתיק הפלילי האחרון של בילי ויש לו טינה ישנה ומרה כלפיו.
מארק דפלאט כטום ווייאט, יזם נדל"ן מצליח בלוס אנג'לס שרוצה להעניק לעיר קו רקיע מובחן.
פילנתרופ בולט, תורם מרכזי למועמדת לראשות העיר מריסול סילבה.
ב-14 במאי 2015 הוכרז כי אמזון הזמינה פיילוט לסדרה, שאז נקראה "משפט", המבוססת על תסריט של דייוויד א' קלי וג'ונתן שפירו.
ב-1 בדצמבר 2015, אמזון הודיעה שהיא מוותרת על הפיילוט של הפרויקט ובמקום זאת מזמינה ישירות סדרה המורכבת מעונה ראשונה של עשרה פרקים שתעלה לראשונה בשנת 2016. העונה הראשונה עלתה בסופו של דבר עם שמונה פרקים בסך הכל.
ב-7 באוגוסט 2016 הוכרז כי העונה הראשונה תעלה ב-13 באוקטובר 2016.
ב-25 ביוני 2015 דווח כי קווין קוסטנר מנהל מגעים להצטרף לסדרה בתפקיד הראשי כבילי מקברייד.
עד 30 ביוני הוא כבר נטש את הרעיון.
ב-23 ביולי 2015 אושר שבילי בוב תורנטון לוהק לתפקיד.
באוגוסט הצטרפו אוליביה ת'רבי ומריה בלו לקאסט הראשי.
ב-14 בספטמבר לוהקה שרה ווינטר כג'ינה לארסון.
בנובמבר הצטרפו מולי פארקר ובריטיין דלטון להפקה.
בחודש מרץ שלאחר מכן הוכרזו נינה ארינדה וטניה ריימונד כחלק מהקאסט הראשי.
ביוני לוהקו דווייט יואקאם והרולד פרינאו בתפקידים משניים.
באוגוסט פורסמו הכרזות הליהוק הסופיות, של דיאנה הופר וג'ייסון ריטר בתפקידים משניים.
הסדרה מתרחשת בסנטה מוניקה, קליפורניה.
הבר-מסעדה "אצל ג'יי", שבילי מקברייד מתארח בו ולעיתים קרובות עובד בו, ונפגש שם עם לקוחותיו, הוא בר-מסעדה אמיתי.
גולם גראד או אי הנחש הוא אי שנמצא באגם פרספה.
לאי יש משמעות תרבותית והיסטורית רבה, אחד ממספר איים במקדוניה הצפונית.
גולם גראד הוכרזה כשמורת טבע קפדנית בשל מאפייניה הגיאומורפולוגיים הספציפיים, החי והצומח האופייני והעבר ההיסטורי שלה.
אורכו של האי הוא 750 מטר ורוחבו 450 מטר, כאשר הנקודה הגבוהה ביותר באי הוא 900 מטר מעל פני הים.
מכל צדדיו, האי מוקף בסלעים וספירלות בגובה של 20–30 מטר.
מעליהם, נמצאות 2 גבעות (אחת בצפון האי והשנייה בדרומו).
בין הגבעות יש אוכף שמסתיים בחופי הים עם מפרצים קטנים.
מפרצים אלו הם המקומות היחידים שאפשר לגשת אליהם אל תוך האי.
ברקע גאולוגי ובסמיכותו לים התיכון, יש לאי מיקרו אקלים מיוחד שהוא הגורם לצמחייה העשירה ולעיתים רחוקות, גם נפוצה.
באי, לדברי האקדמאי האנס אם , ישנם 2 יערות בולטים, הביארו טניופוליה-ג'יניפרטום אקסלסה והפרונו וובבי-סלטאטם גלברה.
על פי ההכרזה על חוק הכרזת החלק מהר גאליצ'יצה כפארק לאומי, סעיף 4 לחוק הזה מדגיש כי האי גולם גראד באגם פרספה נופל גם הוא בגבולות הפארק.
בשל ערכי הטבע שנמצאים באי, תוכנית התכנון המרחבית של הפארק לאי קובעת כי יש להקים משטר הגנה מיוחד שיוצב באזור להגנה קפדנית.
משטר ההגנה באזורים אלו מוגדר בסעיף 104 לחוק הגנת הטבע (Сл.
מספר אנדרטאות תרבותיות והיסטוריות, וערכי הטבע מרוכזים באי על שטח קטן יחסית.
מסלול המים שאורכו כ-2 קילומטרים מהכפר קונסקו מוביל לאי הטבעי הזה, המתנשא לגובה 30 מטר מעל מי האגם ושטח של כ-18 דונם.
כיום הוא אינו מיושב, אך הוא עשיר בצמחים אנדמיים, ציפורים נדירות, וכמו כן מבנים, רשומות וממצאים המדברים על אוכלוסיות בנות מאות השנים שנמצאו על האי.
מלבד חובבי הטבע וחוקרי הטבע, האי גולם גראד הוא אחד מהמקומות האטרקטיביים ביותר עבור מי שמעוניין לגלות ולחקור את שרידי היישובים הנאוליתיים, ההלינסטים והרומאים (נקרופוליס).
בנוסף לנקרופוליס הרומית, התגלו שרידים של שש כנסיות.
האי היה מאוכלס ברציפות למשך כ-2000 שנה, וחיי הנזירות באי נמשכו בין המאה ה-10 למאה ה-14. בין כל הכנסיות שהתגלו, כנסייה אחת צוירה ב-XIV על יסודות מכל מים רומי.
מלבד הכנסייה השמורה של כנסיית סווטי פטאר , כנסיית סווטי דימיטרייה, יש גם את הבזיליקה הנוצרית הקדומה שהוקמה בסוף המאה ה-4 ובתחילת המאה ה-5. בבזיליקה, התגלו שרידי רצפה עשויים מפסיפס.
על שטח האי, פועלים שלושה נמלים: סיינט פטאר, גוג'אריקה ובלג'יה.
גוליסטן (באוזבקית: Гулистон/Guliston, מילולית: "ארץ הפרחים"; ברוסית: Гулистан; בפרסית: گلستان, תעתיק מדויק: גלסתאן) היא עיר במזרח אוזבקיסטן המשמשת כבירת מחוז סיר דריה.
גובהה הממוצע של העיר עומד על 271 מטרים מעל פני הים.
העיר ממוקמת כ־12 קילומטרים מדרום־מזרח לגבול עם קזחסטן, כ־30 קילומטרים מהגבול עם קירגיזסטן וכ־90 קילומטרים מדרום-מערב לבירה טשקנט.
החודשים החמים והיבשים בעיר הם יוני–אוגוסט והקרים ביותר הם דצמבר–פברואר.
בשנה ממוצעת יורדים בעיר 320 מילימטרים.
אוכלוסיית גוליסטן לפי אומדנים רשמיים:
על פי אומדן רשמי מתאריך 1 בינואר 2025, התגוררו בגוליסטן 102,083 בני אדם.
העיר מחוברת לרשת הכבישים ולרשת הרכבות של המדינה, ובפרט עם הערים טשקנט ודז'יזק.
בנוסף, את העיר חוצה תעלה הנשפכת בסופה אל נהר סיר דריה.
גולמרזה סולימאני (; נולד ב-1964) הוא קצין איראני בדרגת בריגדיר גנרל במשמרות המהפכה ומפקד כוחות הבסיג'.
ב-12 באפריל 2021, הוטלו על סולימאני סנקציות מטעם מועצת האיחוד האירופי על השתתפותו בתגובה האלימה להפגנות איראן בנובמבר 2019.
ב-7 בדצמבר 2021 הוסיפה מחלקת האוצר של ארצות הברית את סולימאני לרשימת ה-SDN "על כך שפעל או התיימר לפעול למען הבסיג' או מטעמו, במישרין או בעקיפין".
בעקבות זאת הוקפאו כל נכסיו בארצות הברית ונאסר כל מסחר עימו.
ב-2021 התקיימו שיחות בין ממשל ביידן לאיראן על חזרה של ארצות הברית להסכם הגרעין שממנו פרש דונלד טראמפ.
הוא טען בנאומו כי ארצות הברית הובסה במזרח התיכון ובעלות בריתה מאוכזבות ממנה.
הוא ציין שהיא האויב הגדול של איראן, ולא ישראל, שלטענתו "אין לה עתיד" בגלל בעיותיה הפנימיות של ארצות הברית.
גולן בני (נולד ב-31 באוקטובר 2000) הוא כדורגלן ישראלי המשחק בעמדת הקשר בבני יהודה תל אביב.
בני החל לשחק כדורגל בגיל שמונה בקבוצת הילדים של הפועל רעננה.
ברעננה עבר בכל קבוצות הגילאים עד שב-18 ביוני 2020 ערך את הופעת הבכורה שלו בקבוצה הבוגרת בהפסד 2-1 לסקציה נס ציונה בו גם הבקיע את שער הבכורה שלו בקריירה.
הוא הבקיע גם במשחק הבא ששיחק חמישה ימים לאחר מכן בהפסד 2–4 למכבי נתניה.
עונה לאחר מכן הפך לשחקן הרכב ברעננה שירדה לליגה הלאומית.
בסיום עונתו השנייה רעננה ירדה לליגה א' ובני עזב את המועדון.
ב-19 בספטמבר 2022 חזר לליגת העל כשחתם בהפועל ירושלים ורשם בה 12 הופעות עד לסיום העונה.
ב-20 באוגוסט 2023 חתם בהפועל פתח תקווה.בסיומה ירד עם הקבוצה לליגה הלאומית אך לאחר עונה העפיל עם הקבוצה בחזרה לליגת העל.ב-11 בפברואר 2026 חתם בבני יהודה תל אביב.
אחיו הגדול הוא הכדורסלן גיל בני.
גולף הוא ענף ספורט שבו על השחקן להעיף כדור קטן (כדור גולף) לאורך מסלול שעיקרו דשא טבעי באמצעות מחבטים ולבסוף לקלוע את הכדור לתוך גומה בקרקע שבקצה המסלול - וכל זאת במספר מינימלי של חבטות בכדור.
משחק הגולף מחייב ריכוז, הפעלה מבוקרת של הגוף וקואורדינציה יותר מאשר כוח פיזי ומהירות, ולכן הוא פופולרי מאוד בכל הגילים, כולל פנסיונרים וקשישים.
משחק מלא אורך 3–4 שעות בקצב מתון.
גורם משיכה נוסף של המשחק הוא קיומו באוויר הפתוח בסביבה שופעת דשא ועצים.
סיבות אלה הפכו את משחק הגולף גם לפעילות חברתית, לא פחות מהיותו ענף ספורט.
מקורו של משחק הגולף באנגליה ובסקוטלנד במאה ה-18. מקובל לייחס את המשחק לשעשוע של סקוטים, שחבטו באבנים וניסו לקלוע אותן אל תוך מאורות ארנבים.
השעשוע הזה התמסד, את מקום האבנים תפס כדור עשוי עור וממולא נוצות דחוסות, מחבטים מעץ וברזל תוכננו כך שאפשר יהיה לחבוט בכדור במדויק, וחוקים נקבעו למשחק החדש.
באמצע המאה ה-19 נקבע מספר הגומות במגרש גולף על 18. מסקוטלנד ואנגליה פשט המשחק לארצות אחרות דוברות אנגלית, ובראשן דרום אפריקה וארצות הברית, ומשם למדינות רבות אחרות ברחבי תבל.
במשך שנים רבות נחשב המשחק כאריסטוקרטי ויכלו להשתתף בו רק בני המעמד העליון, כשבני המעמד התחתון יכלו לעלות על מגרש הגולף רק כנערי כדור (Caddy), הנושאים את התיק עם מוטות המשחק.
אולם בשנות ה-40 של המאה ה-20, החלה מגמה זו להשתנות.
המקורות המדויקים של ספורט הגולף אינם ברורים.
התאוריה המקובלת ביותר היא שמקורו של ספורט זה בסקוטלנד בשלהי ימי הביניים.
קיים רישום על משחק דמוי גולף שהתקיים ב-26 בפברואר 1297, בהולנד בעיירה בשם לונן אן דה פכט (Loenen aan de Vecht).
במשחק המתואר שיחקו ההולנדים עם מקלות וכדור מעור.
הזוכה היה מי שהכה בכדור עם המוט מספר הפעמים הנמוך ביותר על מנת להביא אותו למטרה שהייתה במרחק כמה מאות מטרים.
עם זאת, מקובל להניח שצורת המשחק המודרנית של הגולף כפי שאנו מכירים כיום היא המצאה סקוטית, שכן המשחק מוזכר בשני חוקים שחוקק הפרלמנט הסקוטי במאה ה-15, האוסרים על משחק ה-גואף (gowf).
חוקרים אחדים סוברים עם זאת שמדובר במשחק אחר דמוי שינטי (shinty - משחק קבוצתי עם מקלות וכדורים המקובל בסקוטלנד) או הרלינג (hurling - משחק קבוצתי עם מקלות וכדורים המקובל באירלנד), או להוקי שדה מודרני ולא גולף.
חוקרים אלו טוענים כי במאה ה-17, קודם להופעת המשחק המודרני בסקוטלנד, שיחקו בהולנד משחק שמטרתו להכניס כדור קטן לתוך גומה בקרקע תוך שימוש ב"מקלות גולף".
יש גם טענות על דיווחים מוקדמים יותר של משחק דמוי גולף מאירופה היבשתית.
עם זאת, אם נדייק בעובדות יש להתייחס למשחקים קדומים אלו רק כאבותיו הקדומים של המשחק המודרני אותו אנו מכירים כגולף.
העובדה היא שמשחק הגולף המודרני התחיל והתפתח בסקוטלנד: מסלול הגולף הקבוע הראשון נבנה בסקוטלנד, כמו גם מועדוני הגולף הראשונים.
חוקי המשחק הכתובים מקורם משם, כמו ההחלטה כי המסלול יכלול 18 גומות.
כללי התחרות הרשמיים פותחו שם ותחרויות נערכו בין ערים שונות בסקוטלנד.
תוך זמן קצר התפשט המשחק מסקוטלנד לאנגליה ומשם לשאר העולם.
מסלול הגולף העתיק ביותר שעדיין משחקים בו הוא "אולד לינקס" (Old Links) במסלולי המרוצים של מסלבורו (Musselburgh).
קיימת הוכחה לקיום משחקי גולף במקום ב-1672, אם כי יש טענה כי מרי, מלכת הסקוטים שיחקה שם כבר ב-1567.
באפריל 2005 חיזקה הוכחה חדשה את הוויכוח בנוגע למקורות משחק הגולף.
ממצאים שנתגלו לאחרונה על ידי הפרופ' לינג הונגלינג מאוניברסיטת לָאנְג'וֹאוּ מעידים כי בסין שיחקו משחק דומה לגולף המודרני מאז תקופת שושלת טאנג הדרומית, 500 שנים לפני שהמשחק הוזכר לראשונה בסקוטלנד.
ב"רשומות דונְגשׂוֵ'אן" (בסינית: 東軒錄 בפין-יין Dōngxuān) מתקופת שושלת סונג (1279-960) מתואר משחק הקרוי צְ'ווֵיוָאן (捶丸, בפין-יין chuíwán) ואף נכללים בהן שרטוטים של המשחק.
במשחק בסין נעשה שימוש ב-10 סוגי מחבטים הכוללים את "צְווָאנְבָּאנְג", "פּוּבָּאנְג" ו"שָׁאוָּאנְג", שהם שווי ערך למחבטים הקרויים באנגלית driver, two-wood ו-three-wood.
במוטות נהגו לשבץ ירקן וזהב מה שמעיד שהספורט היה לעשירים מאוד.
ארכיון סיני כולל התייחסות לפקיד ממשל מתקופת שושלת טאנג הדרומית שביקש מבתו לחפור גומות כמטרה.
לינג מעלה השערה כי משחק הגולף יוצא לאירופה ואז לסקוטלנד על ידי נוסעים מונגולים בסוף ימי הביניים.
דובר מטעם "מועדון הגולף העתיק המלכותי של סנט אנדרוז", אחד מארגוני הגולף העתיקים ביותר בסקוטלנד, הגיב באומרו "משחקי מוט וכדור קיימים זה מאות בשנים, אבל גולף כפי שאנו מכירים אותו כיום, אותו משחקים על פני 18 גומות, החל בוודאות בסקוטלנד."
לא תמיד היו 18 גומות במסלולי גולף.
אנדרוז לינקס" שוכנים על פיסת קרקע צרה על אדמת מרי מלכת הסקוטים לאורך הים.
כבר במאה ה-15 קבעו גולפאים בסנט אדרוז חפירה לאורך השטח הגלי, כשהם משחקים אל מקומות כפי שהטופוגרפיה הכתיבה.
המסלול שהתפתח הכיל אחת עשרה גומות, והשתרע בין בית המועדון לקצה המרוחק של האחוזה.
השחקן עבר את כל הגומות עד הקצה, הסתובב ושיחק שוב את כל הגומות, סך הכול 22 גומות.
בשנת 1764 הוחלט שהמרחק בין כמה גומות קצר מדי, והוחלט לבטל שתיים מהן.
מספר הגומות צומצם מ-11 לתשע, כך שסך המסלול הכיל 18 גומות.
בשל מעמדה של סנט אנדרוז כבירת הגולף, הותאמו שאר המסלולים לשיטה זו, והמסלול בן 18 הגומות נשאר כתקן מאז.
ניתן להסביר את התפתחות הגולף על ידי התפתחות הציוד בו נעשה שימוש במשחק.
חלק מההתקדמות המשמעותית במשחק הגולף נובע מהתפתחות כדור הגולף.
לכדור הגולף היו צורות רבות לפני 1930 עד שאיגוד הגולף של ארצות הברית (United States Golf Association או בראשי תיבות USGA) קבע תקנים למשקל ולגודל.
מאוחר יותר נוספו לתקנים אלו כללים של ה-USGA שקבעו כי אסור שמהירותו הראשונית של כדור גולף תעבור 250 רגל (76.20 מטרים) בשנייה.
מאז המשיך כדור הגולף להתפתח, ולהשפיע על הדרך בה משחקים את המשחק.
גורם משמעותי נוסף בהתפתחות הגולף הייתה התפתחות מחבטי הגולף.
מחבטי הגולף הראשונים היו עשויים עץ שהיה חומר זמין.
במהלך השנים התקבע שאת גוף המחבט עושים מ"עץ אגוז קריה" (Hickory) ואת ראש המחבט עושים מ"אפרסמון אמריקני", בשל קשיותו וחוזקו.
ככל שכדור הגולף התפתח כאשר הוכנס לשימוש הכדור הגומי עם הגומות (המכונה באנגלית gutty) סביב 1850, ראש המחבט התפתח גם הוא והחל להופיע הסוג שבו ראש המחבט עשוי ברזל.
הכנסה לשימוש של גוף מחבט מפלדה החל בסוף שנות ה-90 של המאה ה-19, אך אישור על השימוש בהם על ידי הגופים המפקחים על הגולף היה אטי.
בתחילת שנות ה-70, נעשה שינוי נוסף בגוף המחבט, כשהחל השימוש בסיבי פחמן בשל משקלם הקל יחסי וחוזקם.
בשנות ה-80 המוקדמות החלו להופיע ראשי מחבטים ממתכת קלה (פלדה, טיטניום וחומרים מרוכבים) המכונים "עץ מתכתי", ובסופו של דבר החליפה מתכת את העץ לחלוטין בשל חוזקה ורב גוניותה.
הטכנולוגיה העכשווית ביותר עושה שימוש במחבטים בהם גוף המחבט עשוי סיבי פחמן וראש המחבט עשוי טיטניום קל משקל, המאפשר לייצר ראשי מחבטים גדולים יותר מכפי שאפשרי היה בעבר.
החוזק של חומרים מודרניים אלו מאפשר לראש המחבט להיות דק יותר, עובדה המגדילה את אפקט הקפיץ של ראש המחבט על הכדור, ולפיכך מגדילה את המרחק אותו עובר הכדור כתוצאה מהחבטה.
ה-USGA הגביל לאחרונה את אפקט-הקפיץ, הידוע גם כמקדם ההחזרה (COR ראשי תיבות של Coefficient of Restitution) ל-0.83, ואת הנפח המקסימלי של ראש המחבט ל-460 סמ"ק בניסיון לשמר את האתגר שבמשחק.
הכדור המשמש במשחק הגולף שוקל לא יותר מ-45.93 גרם ובעל קוטר של לא פחות מ-42.67 מ"מ.
כדור הגולף כפוף לבדיקה ואישור על ידי מועדון הגולף המלכותי של סנט אנדרוס ואגודת הגולף של ארצות הברית, כדורי גולף שלא עומדים בתקנות אינם יכולים לשמש בתחרויות.
המילה "גולף" מוזכרת לראשונה בכתב כאחד המשחקים האסורים בחוק של הפרלמנט הסקוטי, שכנראה מקורו מהמילה הסקוטית "goulf" (שקיימים לה כמה איותים) שפירושה "להכות או לסטור".
ייתכן כי המילה "גולף" (golf) הוא שיבוש סקוטי של המילה ההולנדית "קולף" (kolf) שפירושה "מקל", "אלה" או "מחבט", והספורט ההולנדי באותו שם.
קיימת התייחסות מוקדמת יותר למשחק הגולף שסוברים כי היא משנת 1452, כאשר ג'יימס השני, מלך סקוטלנד אסר על קיום המשחק משום שהוא מנע מנתיניו להתאמן בירי בחץ וקשת.
קיימת אגדה אורבנית עקשנית הטוענת כי המונח מקורו בראשי תיבות של המשפט "Gentlemen Only, Ladies Forbidden" (כלומר, גברים בלבד, נשים אסורות), טענה זו היא קרוב לוודאי אטימולוגיה עממית כי השימוש בראשי תיבות כמלים היא תופעה מודרנית למדי, מה שהופך את הביטוי לראשי תיבות בדיעבד.
משחק גולף תקני מתנהל במגרש המחולק ל-18 "גומות" (holes).
במגרשים הכוללים רק 9 גומות ניתן לשחק שני סבבים באותם מסלולים כדי להשלים משחק תקני.
אורך כל גומה מעמדת הפתיחה (Tee Box) עד לגומה בקרקע שבקצה המסלול נע בין 90 מטר ל-600 מטר ויותר.
בקצה כל מסלול נמצאת הגומה עצמה ומסביבה שטח של דשא קצוץ דק מאוד, המכונה Green.
לאורך המסלול יש מכשולים כמו מכשולי מים (בריכות, ערוצי נחל) ומכשולי חול ("בונקרים") שנועדו להקשות על התקדמות השחקנים.
כמו כן, לשחקנים אסור לחרוג מגבולות המסלול וחבטה של כדור אל מחוץ לגבולות המסומנים גוררת "קנס" של חבטה נוספת.
לכל גומה במגרש הגולף יש "תקן" (PAR), שהוא מספר החבטות האופטימלי שבו ניתן להשלים את המסלול מנקודת הפתיחה (Tee Box) ועד לגומה שבקצה המסלול.
התקן של רוב הגומות הוא 3, 4 או 5 חבטות.
נדירות יותר הן גומות עם תקן 6. למשל, בגומה עם תקן 4, שחקן מיומן בתנאים אופטימליים יכול להעיף את הכדור מעמדת הפתיחה לשטח הפתוח (Fairway) בחבטה הראשונה, אל ה"גרין" בחבטה שנייה, ובשתי מכות קצרות (Putting) אל תוך הגומה.
סך כל מספרי התקן של הגומות במגרש מהווה התקן של המגרש כולו.
בדרך כלל, מספר התקן (PAR) של מסלול גולף תקני הוא בין 70 עד 73. רוב שחקני הגולף משלימים את המשחק במספר חבטות גבוה ממספר התקן של המגרש, משום שרוב השחקנים, באופן טבעי, אינם שחקנים אופטימליים.
ההפרש בין מספר החבטות הממוצע שנדרש לשחקן כדי להשלים משחק מלא, לבין מספר התקן של המגרש משמש לחישוב ה"הֶנְדִיקַפּ" (Handicap) של השחקן.
כך למשל, שחקן שההנדיקפ שלו הוא 3 הוא שחקן טוב יותר משחקן שהדירוג שלו הוא 13, משום שבתנאים שווים סביר להניח שהשחקן הראשון ישלים את המשחק ב-3 חבטות מעבר לתקן בעוד שהשחקן השני ישלים את המשחק ב-13 חבטות מעבר לתקן.
שיטת ההנדיקפ מעניקה לשחקנים פחות טובים חבטות בונוס בחישוב תוצאת המשחק, וכך מאפשרת לשחקנים טובים יותר וטובים פחות לשחק יחד, מבלי שתוצאת המשחק תהיה ידועה מראש.
"הגומה התשע עשרה" הוא כינוי סלנג המקובל בשפה האנגלית לבילוי לאחר משחק הגולף, והיא אף מוזכרת בסיפורי הגולף של הסופר פ.
בדרך כלל מדובר בבילוי חברתי במועדון הגולף הסמוך למגרש, או יציאה לפאב, למסעדה או למועדון עישון, הנמצאים בקרבת המגרש.
מקור הביטוי מהמסלול התקני של שמונה עשרה גומות, מה שהופך את ה"גומה התשע עשרה" לתחנה הבאה במסלול, לאחר סיומו של המשחק הרשמי.
המושג דומה מאוד למושג "אפרה סקי" המקובל בספורט החורף.
במיני גולף אכן קיימת גומה תשע עשרה, שהיא על פי רוב תחנת בונוס שבה ניתן לזכות במשחק נוסף חינם.
מגרש הגולף ומועדון הגולף הראשון בישראל הוא מועדון הגולף קיסריה, אשר הוקם בקיסריה ב-1961 ובו 18 גומות.
ב-1999 נפתח חצי מגרש בקיבוץ געש, הכולל 9 גומות בו משחקים פעמיים על מנת לסיים משחק באופן תקני.
תוכניות עתידיות לפיתוח מגרשי גולף נוספים הם בין השאר באילת, אשקלון, עומר, נווה תמרים (רמת הנגב), לצד ניסיונות עבר לקידום הקמת מגרשים נוספים.
השטחים הנרחבים הנדרשים להקמת מגרשי גולף ועלויות טיפוח המדשאות מקשים על קידום הקמת פארקי גולף בארץ ואף כאלו שנמצאים בהליכי תכנון כגון מגרש הגולף באילת נחשבים שנויים במחלוקת.
ישראל זכתה להצלחה בזירה הבינלאומית בגולף לעיוורים בזכות הישגיו של זהר שרון.
ב-2014 העפילה שחקנית הגולף לטיסיה בק לסבב הגולף העולמי לנשים, ובכך הייתה לישראלית הראשונה שעושה זאת.
היא אף ייצגה את ישראל באולימפיאדת ריו דה ז'ניירו ב-2016, וסיימה במקום ה-31 מתוך 60.
גולף לעיוורים היא גרסה של ספורט הגולף, המותאמת לעיוורים וללקויי ראייה.
התיעוד הראשון של גולף לעיוורים הוא משנות ה-20 בארצות הברית; קלינט ראסל (Clint Russell) מהיישוב דלות', שבמינסוטה, אשר התעוור כתוצאה מהתפוצצות צמיג בפניו, החל לשחק גולף כעיוור ב-1925. ראסל השתפר במשחק בהדרגה, ובשנות ה-30 המוקדמות כבר הגיע לתוצאה של 84 ל-18 חורים.
תחרות בין שני שחקני גולף עיוורים אמריקאים ובריטים התקיימה לפני מלחמת העולם השנייה.
תחרויות מאורגנות מתקיימות בארצות הברית מאז שהארגון האמריקאי של גולף לעיוורים נוסד ב-1947.
הארגון הבינלאומי של גולף לעיוורים (IBGA) נוסד ב-1997 בפגישה בעיר פרת' באוסטרליה.
אופן התאמת המשחק לשחקנים לקויי הראייה
גולף לעיוורים מתבלט בין ענפי הספורט לנכים בכך שכמעט אין הבדל בין חוקי המשחק הרגילים לבין אלה המותאמים לעיוורים.
עיקרון המשחק הוא שלשחקן העיוור או לקוי הראייה יש מאמן ("Coach") שמדריך את השחקן בתיאור המצב במגרש מבחינת הכדור והחור הבא, ומסייע לו בהצמדת המחבט לכדור בהכנה למכה.
מכאן השחקן הוא לעצמו, ורק כישוריו הוא קובעים את טיב המכה.
מלבד המאמן, ההקלה היחידה בחוקים לה זוכים השחקנים העיוורים לעומת הרואים היא שלעיוור מותר להניח את המחבט על האדמה בתוך מלכודות חול ובמכשולים צדדיים.
תחרויות הגולף לעיוורים מתחלקות לשלוש קטגוריות, לפי דרגת העיוורון של השחקן:
B1 - עיוורון מוחלט בשתי העיניים, או אבחנת אור קלושה אך ללא יכולת לזהות צורת כף יד מכל מרחק ובכל כיוון
B2 - בין היכולת לזהות כף יד, עד לכושר ראייה של 2/60 או שדה ראייה של פחות מ-5 מעלות
בארגון הבינלאומי של גולף לעיוורים (IBGA) חברות כיום תשע מדינות: אוסטרליה, אירלנד, אנגליה, ארצות הברית, גרמניה, יפן, סקוטלנד, צפון אירלנד וקנדה.
הארגון הבינלאומי מקליט את תקנון משחק הגולף על גבי קלטות בכל עדכון שלהם, אשר חל אחת לארבע שנים.
בישראל יש שחקן גולף עיוור בולט - זהר שרון שזכה 5 פעמים ברציפות באליפות העולם, אך אין עדיין ארגון.
ה-IBGA מארגן את אליפות העולם בגולף לעיוורים אחת לשנתיים.
האליפות של 2004 התקיימה באוסטרליה.
האליפות של 2012 התקיימה בקנדה.
האליפות הבאה תתקיים בסידני בשנת 2014.
תחרויות נוספות בחסות ה-IBGA הן התחרויות הפתוחות באוסטרליה, ארצות הברית, בריטניה, יפן וקנדה.
הישגים בולטים של שחקני גולף עיוורים
זהר שרון, ישראלי, יליד 1952, אלוף העולם בפעם החמישית ברציפות.
יואל לודוויצ'ק (Joel Ludvicek) האמריקאי, בן 78, קלע "חור-באחד" במרץ 2005, בגומה מספר 11 במגרש הגולף טווין פיינס (Twin Pines) באיווה, ארצות הברית.
גולן חרמון (נולד ב-26 בספטמבר 1977) הוא כדורגלן עבר ישראלי ששיחק בעמדת הבלם וכיום עוזר מאמן הפועל ירושלים.
גולן חרמון החל את הקריירה שלו במחלקת הנוער של קבוצת בית"ר ירושלים, ובעונת החל לשחק בקבוצה הבוגרת.
לאחר שנה עבר לשחק במדי הפועל ירושלים, שם שיחק בין העונות ו-.
לאחר מכן חזר לקבוצת האם שלו, בית"ר ירושלים, שם שיחק בעונות ו-.
בעונת עבר למכבי נתניה, שם שיחק עד סוף עונת , אז חתם בעולה החדשה לליגת העל, הפועל רמת גן.
בסוף אותה עונה רמת גן סיימו המקום ה-14 בליגת העל.
במשחקי המבחנים מול הפועל כפר סבא כבש חרמון שער שסייע לקבוצה להישאר בליגת העל.
בשנת 2010 עבר להפועל חיפה, שם שיחק שנתיים.
ב-18 ביוני 2012 חתם על חוזה לעונה אחת במכבי אום אל-פחם מהליגה הלאומית, ובפברואר 2013, לאחר חצי עונה במועדון, עבר לקבוצת מכבי יבנה, במדיה שיחק עונה וחצי.
לקראת עונת חתם בקבוצת הפועל קטמון ירושלים מליגה א' עמה העפיל לליגה הלאומית כבר בעונתו הראשונה במועדון.
ב-18 במאי 2016 הודיע על פרישה ממשחק פעיל.
מאז פרישתו משמש כעוזר מאמן בקבוצה בה הוא פרש, הפועל ירושלים.
מחוז גולריפש (באבחזית: Гәылрыҧшь араион; בגאורגית: გულრიფშის რაიონი, גוּלריפשיס ראיוֹני; ברוסית: Гульрипшский район) הוא מחוז באבחזיה, הרפובליקה הבדלנית של גאורגיה.
העיר גולריפש משמשת כעיר העיקרית ועיר הבירה של המחוז האבחזי.
חלק הנפה שנמצא באבחזיה עילית שהיה מיושב ברובו בגאורגים (סוואנים), נכבש, בסיוע הצבא הרוסי, על ידי הכוחות הבדלניים של אבחזיה במהלך הפלישה הרוסית לגאורגיה.
בשנת 2003 (לפני המלחמה) מנתה אוכלוסיית המחוז 19,918 תושבים, שמתוכם 1,956 איש מתגוררים באבחזיה עילית.
הרפובליקה של אבחזיה היא אוטונומיה דה פקטו שעד למלחמה בדרום אוסטיה לא הייתה מוכרת על ידי כל מדינות העולם.
בתום הפלישה הרוסית לגאורגיה, באוגוסט 2008, היו רוסיה וניקרגואה המדינות היחידות בעולם שהכירו באבחזיה.
המחוז גובל מצפון ומצפון-מזרח בפדרציה הרוסית, ממזרח ודרום במחוז אוצ'מצ'ירה, בדרום-מערב בים השחור וממערב במחוז סוחומי.
נמל התעופה הראשי של אבחזיה, שדה התעופה סוחומי דרנדה, ממוקם בדרום-מערב המחוז.
בהרלדיקה, גולס הוא טינקטורת אדום.
היא שייכת לקבוצת הטינקטורות הכהות, ה"צבעים", והיא מצוירת על פי רוב כצבע אדום.
בגילוף ובחריטה האזורים הצבועים בגולס מיוצגים בפסים אנכיים או לחלופין מסומנים בסימון .gu.
המונח לקוח מן המילה הצרפתית העתיקה Goules או Gueules ומשמעותן "גרונות" או התייחסות ללועו של בעל חיים אשר נצבעו בצבע אדום.
בהרלדיקה הפולנית הגולס היא הטינקטורה האופיינית לצביעתם של שדות.
במהלך המאה ה-16 כמעט מחצית שלטי האצולה של אצילי פולין היו צבועים גולס עם מטען אחד או יותר אשר נצבעו גם כן גולס.
באבני החן - את אבן האודם
בגופים השמימיים - את מאדים
פרובינציית גולסתאן (בפרסית: استان گلستان) היא אחת מ-31 פרובינציות איראן, ובירתה העיר גורגאן.
שטחה 20,195 קמ"ר, כ-1.2 אחוז משטח איראן, והיא נמצאת בצפון-מזרח המדינה.
בשנת 2011 מנתה אוכלוסיית הפרובינציה 1,777,014 תושבים.
פרובינציית גולסתאן גובלת עם מדינת טורקמניסטן, כיוון שאיראן וטורקמניסטן הן מדינות ידידות שביניהן הסכמי סחר גדולים הגבול שקט.
גולסתאן גובלת עם הפרובינציות מאזנדראן, סמנאן וצפון ח'וראסאן.
לפרובינציית גולסתאן חוף על הים הכספי.
חמישה קילומטרים מהחוף נמצא חצי האי מאזנדרן השייך לפרובינציית מאזנדרן.
פארק גולסתאן היא שמורת טבע הנפרשת על שתי פרובינציות, צפון ח'וראסאן וגולסתאן משם נגזר שמה.
שטח השמורה הוא כ-92,000 דונם ורובה נמצאת בשטח פרובינציית צפון ח'וראסאן.
הגן מפורסם בזכות היונקים הרבים והנדירים שחיים בו דוגמת הנמר הפרסי, שנמצא בסכנת הכחדה בגלל ציד לא חוקי והרעלות של רועי צאן ובקר מהכפרים הסובבים את השמורה.
חיות משק היא פרנסתם היחידה שנמצאת בסכנה בגלל הנמרים.הפארק הלאומי חאר טוראן (Khar Turan National Park) - נמצא בדרום - מזרח הפרובינציה ומשתרע על פני 1,400,000 דונמים (1,400 קמ"ר).
רוב הפארק נמצא בשטח פרובינציית צפון ח'וראסאן.
הפארק הוא בית גידול לאוכלוסייה מצומצמת של נמרים פרסיים ויש בו גם ריכוז גדול של איילות הודיות .
המרחק מבירת פרובינציית גולסתאן אל בירת איראן, טהראן הוא כ-415 קילומטרים.
את הדרך ניתן לעבור במטוס או במכונית.
באמצעות נסיעה במכונית יש לעבור דרך כביש 44. באמצעות טיסה יש לטוס משדה התעופה גורגאן המרוחק כ-10 קילומטרים מגורגאן אל שדה התעופה מהרבאד הממוקם במערב טהראן או לשדה התעופה על שם האימאם ח'ומייני המרוחק 45 קילומטרים ממנה.
משך זמן הטיסה – כשעה אחת.
גולן טלקום היא חברת תקשורת סלולרית שזכתה ביולי 2011 במכרז להפעלת רשת דור 3 נוספת בישראל, וזו פועלת החל משנת 2012. החברה היא אחת מן החברות שהביאו להגברת התחרות בשוק התקשורת הסלולרית בישראל והורדת המחירים בו, זאת בשל מדיניות המחירים שבה נקטה החברה עם תחילת פעילותה.
באוגוסט 2020 הפכה החברה לחברה בת של "סלקום".
החברה הוקמה על ידי מיכאל גולן, איש עסקים שעלה לישראל מצרפת בשנת 2007, ושותפים לו איל התקשורת הצרפתי קסבייה ניאל והאחים הצרפתים-יהודים פטריק וג'רארד פריינטה (Pariente), מייסדי רשת האופנה "נאף נאף".
החברה השיקה את שירותיה במאי 2012, תחת הסיסמה "מספיק להיות פראיירים", כאשר המודל העסקי שלה מבוסס בעיקרו על תמחור חודשי נמוך וקבוע במקום תמחור לפי דקות שיחה.
המודל פותח ויושם קודם לכן בתחום הטלפונים הקוויים בצרפת על ידי ניאל.
החברה שהקים ניאל, Iliad בעלת המותג FREE, הציעה שירותי טלפון קווי תמורת 50 אחוז מהמחיר המקובל בשוק, הפכה לאבן דרך בתעשיית התקשורת במדינה וגרמה ליתר החברות להתיישר על פיה.
ניאל הציע לגולן לגשת למכרז, במהלך עבודתם המשותפת בהבראת העיתון הצרפתי "לה מונד", הנמצא בשליטתו של ניאל.
הקבוצה התמודדה בפברואר 2011 במכרז על קבלת רישיון להיות מפעיל סלולרי חדש בישראל, שעליו הודיע שר התקשורת משה כחלון בספטמבר 2010. הקבוצה לא הצליחה לזכות ברישיון במהלך המכרז, אולם, לאחר שהקבוצות "מרתון" של חזי בצלאל ו"סלקט" של מייקל גלפנד כשלו בהעמדת הערבויות שאליהן התחייבו במכרז, הייתה "גולן טלקום" הבאה בתור.
היא הצליחה להעמיד את הערבות אליה התחייבה ביולי 2011, והחלה להקים את הרשת שלה.
לפני המכרז, בינואר 2011, הוגשה נגד קבוצת "גולן טלקום" תביעה על ידי חברת "מירס", בבעלותו של פטריק דרהי, שביקשה להוציא צו מניעה למניעת השתתפותם של מיכאל גולן ואורן מוסט, נשיא "גולן טלקום", במכרז התדרים הסלולריים.
העילה לתביעה הייתה כי גולן שימש בעבר יועץ למנכ"ל "הוט" והיה מעורב עם מוסט בענייני "מירס".
בפברואר 2011 נדחתה התביעה בבית המשפט.
השקת שירותי החברה בחודש מאי 2012 הייתה הגורם המשמעותי ביותר בתהליך של הורדת מחירים דרמטית שהתחוללה בשוק התקשורת הסלולרית בישראל.
החברה הציגה את המבצעים הזולים ביותר בשוק וחייבה את מתחריה ליישר קו.
בשל כך, זכתה לעיתים קרובות ליחס מקל משרי התקשורת באשר להתחיבויותיה להשקעה ברשת עצמאית, מה שאפשר לה לשמור על מחירים נמוכים במיוחד ולעיתים לא ריאליים.
החברה היא המפעילה החמישית שנכנסה לשוק התקשורת הסלולרית בישראל, לאחר שפלאפון, סלקום, פרטנר תקשורת ומירס כבר פעלו בו מספר שנים.
החברה קיבלה את הקידומת 058.
נשיא החברה היה אורן מוסט, ממקימי רשת סלקום.
מיכאל גולן היה בעל השליטה בקבוצה, והחזיק ב-50% מהמניות שלה.
בשנת 2015 פירקה החברה בניגוד לתנאי הרישיון את האנטנות שהתקינה והחלה לפעול כמפעילה וירטואלית העושה שימוש בתשתיות של חברת סלקום.
צעד זה והעובדה שהחברה לא הצליחה לאשר את הסכם איחוד הרשתות עם סלקום מול משרד התקשורת, העמידו בסימן שאלה את המשך פעילותה של החברה, ובאוגוסט 2015 הודיעה החברה שהיא עומדת למכירה.
בנובמבר 2015 הודיעה סלקום שהיא מעוניינת לרכוש את החברה תמורת 1.17 מיליארד שקלים חדשים, ותישא בכל חובותיה כלפי הלקוחות.
ב-12 באפריל 2016 רשות ההגבלים העסקיים דחתה רשמית את עסקת המיזוג בין החברות בטענה לכך שהמיזוג יפגע בתחרות ויוביל לעליית מחירים.
משמעות הדחייה של המיזוג היא שגולן טלקום תצטרך להגיע להסכם חדש על איחוד רשתות עם אחת מחברות הסלולר הקיימות, לשנות את רישיונה לחברה וירטואלית, למצוא רוכש חדש או ללכת לפשיטת רגל בבית המשפט.
ב-9 ביוני 2016 פורסם כי גולן טלקום חתמה על הסכם עם חברת הוט מובייל לפיו תשלם כ-150 מיליון שקלים בשנה עבור אירוח ברשת הוט מובייל שלה הסכם נדידה עם חברת פרטנר.
בנוסף, לפי הדיווח של הוט מובייל לבורסה, הוט מובייל תסייע לגולן באמצעות התקשרות עם חברה בבעלות של בעל השליטה שלה פטריק דרהי במתן קו אשראי לתשלום החוב שלה לסלקום העומד על 600 מיליון שקלים.
משמעות המהלך הייתה שגולן טלקום תוכל להמשיך להתקיים כחברה עצמאית ולא תיגרר לפירוק, אף כי המהלך מנוגד לתנאי הרישיון של גולן שכן בכך היא הופכת למפעיל וירטואלי (mvno).
סלקום הופתעה מהדיווחים על חתימת ההסכם של גולן עם הוט מובייל תוך כדי המשא והמתן עמה על המשך שיתוף הפעולה ביניהן.
לפי הסכם הנדידה בין גולן לסלקום היא רוכשת שירותי נדידה בבלעדיות בתמורה להנחות כספיות, ולכן סלקום הייתה צפויה כעת לדרוש ממנה את תשלום החוב באופן מיידי בתוספת החזר הנחות לפי ההסכם ביניהן שמגיע לכ-300 מיליון ש"ח נוספים.
המהלך של גולן טלקום לא אושר על ידי משרד התקשורת.
בנובמבר 2016 הגישה סלקום בקשה לפירוק החברה בשל החובות הנאמדים ביותר מ-600 מיליון ש"ח.
בינואר 2017 נחתם הסכם לרכישת גולן טלקום על ידי חברת אלקטרה צריכה תמורת 350 מיליון ש"ח.
בפברואר 2020 נחתם הסכם לרכישת גולן טלקום על ידי חברת סלקום.
באוגוסט פרסם משרד התקשורת כי נוידו 50,000 מספרים סלולריים אל החברה.
בנובמבר אותה שנה פרסמה החברה כי 150,000 לקוחות הצטרפו אליה
בחודש דצמבר, כשנה וחצי אחרי הקמתה, פורסם כי לחברה 370 אלף מנויים.
במרץ הודיע משרד התקשורת כי החזיר לחברה חלק מן הערבות בסך 350 מיליון ש"ח שהפקידה, משום שחצתה את רף ה-7% נתח שוק שהוצב לה ברישיון (הגיעה ל-7.8%), ואילו 80 מיליון ש"ח מהעירבון נותרו על-מנת להבטיח את המשך עמידתה בתנאים (כגון: המשך פריסת הרשת הסלולרית ברחבי הארץ).
ביוני פורסם כי גולן טלקום עברה את רף 500,000 מנויים.
ב-12 בינואר דווח כי לגולן טלקום "יותר מ-615 אלף לקוחות חדשים עם 12% נתח שוק, והיא מובילה בראש טבלת הניידים החודשית מדצמבר 2012 ועד היום".
בתחילת חודש נובמבר נחתם הסכם לרכישה אפשרית של גולן טלקום על ידי חברת סלקום.
בעקבות הפרסומים בתקשורת על התוכנית לעסקה עם סלקום ועל הסיכויים הנמוכים שתאושר על ידי הרגולטורים מנויים רבים נטשו את החברה.
במאמץ לעצור את הנטישה השיקה גולן תוכנית מוזלת במיוחד עם מחיר קבוע לשנתיים.
באפריל הודיעה רשות ההגבלים העסקיים על התנגדותה לרכישת גולן טלקום על ידי סלקום.
בעקבות הפרסומים מעל 14 אלף מנויים נטשו את החברה בחודש זה
באוגוסט פרסמה החברה כי מספר לקוחותיה עומד על כ-903,000 מינויים.
עד למכירתה לחברת אלקטרה צריכה, גולן טלקום ניהלה את כל פעילותה באמצעות אתר האינטרנט, ומוקד שירות לקוחות טלפוני עם כ–200 נציגים.
בנוסף, החברה שיתפה פעולה עם רשת באג (BUG) ורשת בסט מובייל, דרכן יכולים הלקוחות לרכוש קווים ולקבל שירות.
לאחר המכירה לחברת אלקטרה, הקימה החברה דוכני שירות ומכירה עצמאיים ברחבי ישראל כולל מכירת מכשירים סלולריים ובנוסף הקימה נקודות שירות ומכירה בחנויות שקם אלקטריק ומחסני חשמל של אלקטרה.
עם זאת, באמצע שנת 2014 חתמה גולן טלקום על הסכם לרשת משותפת מלאה עם סלקום למשך כ-6 שנים, והחלה בהדרגה להסיר את האנטנות שכבר התקינה.
בחודש מאי 2015 ירד מספר האנטנות הפעילות ל־95. מהלך זה חסך לגולן טלקום את ההשקעה ברשת עצמאית בעלות עשרות מיליוני שקלים, אך נגד את תנאי הרישיון ובשל כך סירב משרד התקשורת לאשר את הסכם השותפות עם סלקום.
בעקבות הסירוב הודיעה גולן טלקום כי היא בוחנת אפשרות לצאת משוק הסלולר, הודעה שנתפסה על ידי משקיפים כצעד שנועד ללחוץ על משרד התקשורת שיחשוש מפגיעה בחברה שמילאה תפקיד משמעותי בהוזלת מחירי הסלולר בישראל.
בחברה טענו כי הם עומדים בתנאי הרישיון וכי אינם מבינים מדוע משרד התקשורת צריך להתערב בהסכם בין שני צדדים מסחריים.
במהלך 2015 פורסם שבכוונת החברה לשווק שירותי טלוויזיה, אינטרנט וטלפוניה על בסיס תשתית בזק
ובהמשך על כוונה לספק שירותים דרך מיזם הסיבים של חברת Unlimited.
גולן פּוֹלַק (נולד ב-10 בספטמבר 1991) הוא ג'ודוקא עבר ישראלי ומאמן בנבחרת הגברים של ישראל בג'ודו, בעל מדליית ארד באליפות העולם (אסטנה 2015), פעמיים ספורטאי אולימפי, אלוף המכביה במשקל של עד 66 ק"ג ובעל מדליות רבות בטורנירי מאסטרס, גראנד סלאם וגראנד פרי.
פולק התחיל את דרכו אצל המאמן אורן בן ארצי.
הוא התחרה לראשונה בתחרות בינלאומית באליפות אירופה לקדטים (עד גיל 17) שנערכה במישקולץ בשנת 2006. הוא התחרה אז בקטגוריית המשקל של עד 55 ק"ג, וסיים במקום החמישי.
בשנת 2007 שחזר הישג זה באליפות אירופה לקדטים שנערכה בוולטה, הפעם בקטגוריית המשקל של עד 60 ק"ג.
כן זכה באותה שנה במדליית ארד בפסטיבל האולימפי האירופי לנוער שנערך בבלגרד.
בשנת 2008 החל להתחרות גם בתחרויות בוגרים, בקטגוריית המשקל - עד 66 ק"ג.
באליפות ישראל שנערכה באותה שנה זכה במדליית הארד.
בשנת 2009 זכה במדליית הזהב במכביה, ובהמשך השנה סיים במקום החמישי באליפות העולם עד גיל 20 שנערכה בפריז, וכן זכה לראשונה באליפות ישראל, והוא בן 18 בלבד.
בשנת 2010 סיים במקום השביעי באליפות אירופה עד גיל 20 שנערכה בסמוקוב.
באליפות ישראל שנערכה בשנת 2011 התחרה בקטגוריית המשקל של עד 73 ק"ג, וזכה במדליית הארד.
במהלך התקופה שלאחר מכן רשם מספר הישגים בתחרויות בסבב גביע העולם: מדליית זהב בטאלין (יוני 2011), מדליית ארד בטביליסי (ינואר 2012), מדליית כסף במדריד (יוני 2012) ומדליית ארד בליסבון (יוני 2012).
ועדת החריגים של היחידה לספורט הישגי המליצה לאפשר את השתתפותו של פולק באולימפיאדת לונדון (2012), אף שלא השיג את הקריטריון האולימפי הישראלי המחמיר.
במשחקים האולימפיים הפסיד פולק בסיבוב הראשון לצרפתי דויד לרוז.
לאחר המשחקים האולימפיים התחרה באליפות ישראל, שוב בקטגוריית המשקל של עד 73 ק"ג, וזכה במדליית הכסף, לאחר שהפסיד בגמר לוואדים גושין.
בהמשך, שב להתחרות בקטגוריית המשקל של עד 66 ק"ג בתחרויות הגראנד-פרי.
במסגרת זו, זכה בראשית 2013 במדליית ארד בדיסלדורף ובמדליית כסף בסמסון.
באליפות אירופה שנערכה באותה שנה בבודפשט, הודח בסיבוב השני.
פולק רשם את הישג השיא שלו בבוגרים כאשר זכה במדליית הארד בטורניר המאסטרס שנערך ברוסיה.
בדצמבר 2014 זכה במדליית כסף בתחרות הגרנד סלאם בטוקיו.
באוגוסט 2015 זכה במדליית ארד באליפות העולם בג'ודו שנערכה באסטנה שבקזחסטן כאשר בדרך גבר על המדורג ראשון בעולם במשקלו.
באולימפיאדת ריו דה ז'ניירו הודח בסיבוב הראשון.
ב-19 באוקטובר 2018, לאחר פציעות רבות במהלך הקריירה, הודיע פולק על פרישה מג'ודו בגיל 27.
לאחר פרישתו החל לאמן בנבחרת ישראל את נבחרת הקדטים, לאחר מכן את הנבחרת הג'וניור ובמקביל אימן את פיטר פלצ'יק וים וולצ'ק בהכנות לאולימפיאדת פריז 2024
נשוי למור פולק ולהם שלושה ילדים
גולניאדה (ברומנית: Golaniada) הוא כינוי עממי להפגנות האופוזיציה שהתקיימו בכיכר האוניברסיטה, בבוקרשט, בירת רומניה, בתקופה שבין 22 באפריל עד 15 ביוני 1990. אלה היו הפגנות של סטודנטים ואינטלקטואלים שהביעו את חוסר שביעות רצונם מהתפתחות החיים הפוליטיים ברומניה לאחר המהפכה הרומנית.
המהפכה הרומנית פרצה לאחר שכמעט כל מדינות הגוש הקומוניסטי באירופה החליפו את השלטון הקומוניסטי בשלטון דמוקרטי יותר.
החלפת השלטון ברומניה הייתה כרוכה בשפיכות דמים וראשי השלטון הקודם, הזוג צ'אושסקו, הוצאו להורג לאחר משפט חפוז.
השלטון הקומוניסטי לא אפשר קיומה של אופוזיציה, לכן, כשהשלטון הקודם נפל, השלטון החדש שהוקם היה מורכב מאנשי עלית שהיו חלק מהשלטון הישן וחברים במפלגה הקומוניסטית.
חברות במפלגה הקומוניסטית, בתקופת השלטון הקומוניסטי, הייתה תנאי מוקדם להתקדמות מקצועית ולקבלת תפקידי ניהול, כך שכל בעל ניסיון ניהולי היה חבר במפלגה הקומוניסטית.
חזית ההצלה הלאומית (ברומנית: Frontul Salvării Naționale, FSN), גוף שהוקם על מנת למשול ברומניה בשבועות הראשונים שלאחר המהפכה, אפשר חזרת המפלגות ההיסטוריות המפלגה הלאומית ליבראלית ומפלגת האיכרים הנוצרית דמוקרטית (ברומנית Partidul Național Țărănesc Creștin, PNȚCD, Democrat ) ואת הקמתן של מפלגות חדשות.
מפלגות אלה הרכיבו את האופוזיציה שניהלה את המאבק נגד הממשלה שהגיעה לשלטון לאחר הבחירות שהתקיימו ב־20 במאי 1990 ונגד הנשיא הנבחר יון איליאסקו.
מיכאי הראשון, מלך רומניה, שהודח מכיסאו בסוף 1947 וחי מאז בגולה, הביע רצונו לשוב לרומניה, אך לא ניתן לו היתר לכך.
חסידי המונרכיה ברומניה התמרמרו ומחו על כך.
החל מ-22 באפריל התחילה סדרה של הפגנות ומחאות שנערכו בכיכר האוניברסיטה ברציפות במהלך 53 ימים.
התביעה העיקרית של המפגינים והמוחים הייתה יישום סעיף 8 של הכרזת טימישוארה, סעיף שתבע מניעת השתתפותם בחיים הפוליטיים של הפעילים הקומוניסטים וקציני הסקוריטטה במהלך שלוש מערכות הבחירות הבאות.
האזור של כיכר האוניברסיטה הוכרז על ידי המפגינים כ"אזור חופשי מנאו-קומוניזם".
המרפסת של הפקולטה לגאולוגיה של אוניברסיטת בוקרשט, הפונה אל הכיכר, הפכה לבימת נואמים עבור אישים שונים וגם אנשים מהשורה, שבאו לדבר אל קהל המוחים והמפגינים.
ב-20 במאי 1990 נערכו בחירות כלליות ברומניה וחזית ההצלה הלאומית ומנהיגה יון איליאסקו זכו בניצחון מוחץ.
בעקבות הניצחון הזה בבחירות, ליגת הסטודנטים הרומנים הודיעה על פרישתה מההפגנות בכיכר האוניברסיטה.
בכיכר נותרו כמאתיים וחמישים מוחים, חלקם שובתי רעב.
בעקבות ההפגנות שהתקיימו בין 13 ל-15 באפריל 1990 בכיכר האוניברסיטה, התכנסה המועצה הזמנית של האיחוד הלאומי לדון באירועים ובפורום זה, ביום 25 באפריל 1990, נשא נשיא רומניה יון איליאסקו נאום בו כינה את המפגינים בשמות גנאי "חוליגנים" (ברומנית: huligani) ו"ארחי פרחים" (ברומנית: golani).
הנאום פורסם ברבים והמפגינים, שתייחסו בהתרסה לדבריו, הפכו את הכינוי הפוגעני "גולני" לתואר כבוד.
רבים נשאו כרזות ושלטים בהם הגדירו את עצמו כ"גולן" ביחיד או "גולני" ברבים.
בשלטים היו כיתובים דוגמת: "גולן פרופסור", "כולנו גולנים" וההפגנות כונו בהשאלה גולניאדות.
גולסטאר (מסוגנן כגולללל סטאר) היא תוכנית מציאות תיעודית ישראלית שנוצרה והופקה על ידי סוכנות ADD עבור רשת HOT.
התוכנית מציגה את פעילותה של נבחרת כדורגל המורכבת מידוענים.
בכל פרק, הנבחרת עוברת חוויה משותפת אחרת כולל אימון והכנה לקראת המשחקים, המשחקים עצמם והתגובות לאחריהם.
את הנבחרת מאמן שייע פייגנבוים, מאמן כדורגל ותיק וכדורגלן עבר.
בסיום כל עונה הנבחרת מתכוננת למשחק הגמר, כאשר כל המשחקים הם בעצם הכנה למשחק זה.
ב-11 ביולי 2024 יצא לאקרנים סרט קולנוע שמבוסס על התוכנית בשם "מרוסקים: גולסטאר הסרט".
הסרט הופק על ידי משה אדרי.
שייע פייגנבוים – מאמן הנבחרת (עונות 1–12)
איתי שכטר – מאמן הנבחרת (עונה 13)
יניב מרגוליס – עוזר מאמן (עונות 1–2)
רונן פייגנבוים – עוזר מאמן (עונה 3)
גלית ברנר – פיזיותרפיסטית (עונות 1–2)
ניבית בש – נטורופתית (עונות 1–2)
דן ולנסי – פסיכולוג ספורט (עונות 1–2)
אנה לאקב – מאמנת כושר (עונות 1–2)
אורי רצאבי – פיזיותרפיסט (עונות 1–2)
העונה הראשונה שודרה בשנת 2012 החל מ-29 באוקטובר ועד 25 בדצמבר בערוץ הוט 3. הצילומים התקיימו במכון וינגייט וארכו חודש וחצי, ובמהלכם יצאו המשתתפים לחופשות קצרות והשתכרו בין 50 אלף ל-180 אלף שקלים.
תוצאות המשחקיםהערותקבוצהתוצאהקבוצהנבחרת גולסטאר12מכבי חולון נשיםנבחרת גולסטאר03נבחרת המשטרהנבחרת גולסטאר22הפועל תל אביבנבחרת גולסטאר13נבחרת הסופרים והמשורריםנבחרת גולסטאר81נבחרת חברי הכנסתנבחרת גולסטאר30נבחרת שופטי הכדורגלנבחרת גולסטאר00מכבי תל אביב עד גיל 15נבחרת גולסטאר12נבחרת טייבהנבחרת גולסטאר10מכבי חולון נשיםנבחרת גולסטאר34אגדות הכדורגל בישראל
+תוצאות המשחקיםהערותקבוצהתוצאהקבוצהנבחרת גולסטאר10נבחרת השרירניםנבחרת גולסטאר21נבחרת הברזילאיםנבחרת גולסטאר05בית"ר ירושליםנבחרת גולסטאר22הפועל קיבוץ החותריםנבחרת גולסטאר32נבחרת מכבי האשנבחרת גולסטאר04הקבוצה הגאה "ריינבול"נבחרת גולסטאר01נבחרת כפר קאסםנבחרת גולסטאר22נבחרת חסידי רבי נחמן מאומןנבחרת גולסטאר20הדג נחשנבחרת גולסטאר 200נבחרת גולסטאר 112
העונה שודרה בין התאריכים 6 בספטמבר 2015 — 27 באוקטובר 2015.
+תוצאות המשחקיםהערותקבוצהתוצאהקבוצהנבחרת גולסטאר00נבחרת השכונהנבחרת גולסטאר20נבחרת הבנותנבחרת גולסטאר03נבחרת הגאוצ'וסנבחרת גולסטאר02נבחרת הנזיריםנבחרת גולסטאר12נבחרת האסירים של כלא לה פלאטהנבחרת גולסטאר02ריבר פלייט בנוערנבחרת גולסטאר10 נבחרת ארגנטינה למכבייה
העונה הרביעית של התוכנית עלתה לשידור ב-4 בדצמבר 2016 והסתיימה ב-19 בינואר 2017. העונה הזאת מצטרף לעמדת עוזר המאמן ג'ובאני רוסו שהשתתף בעונה הקודמת בארגנטינה בתור שחקן
שחקןמספר חולצהתיאורהערותשביט אלימלך1שוער עבראנדי רם4טניסאי עברקפטן הקבוצהאשר סוויסה (סקאזי)8די.ג'יי ומוזיקאי בינלאומילאון שניידרובסקי9סטייליסט, כוכב רשת וכוכב העונה הראשונה של האח הגדולאיציק זוהר10פרשן ספורט וכדורגלן עברדודו כהן11כוכב העונה השביעית של האח הגדולאסף אטדגי17מפיק מוזיקלי, סוכן אמנים ומנחה טלוויזיהליאור דיין20עיתונאי ומגיש טלוויזיהשחקן העונהעומרי קנדה23כדורגלן עברפונהירון ברלד30סטנדאפיסט וקומיקאי
+תוצאות המשחקיםהערותקבוצהתוצאהקבוצהנבחרת גולסטאר20נבחרת הטרנסג'נדריותנבחרת גולסטאר10נבחרת הנגניםנבחרת גולסטאר10נבחרת האצטקיםנבחרת גולסטאר14פומאסנבחרת גולסטאר32נבחרת ההומלסים של מקסיקונבחרת גולסטאר13נבחרת העיר טפוזלןנבחרת גולסטאר33נבחרת אמני מקסיקו20
עונה זו עלתה לשידור ב-18 בפברואר 2018. עונה זו של גולסטאר נקראת "גולסטאריות" מאחר שמשתתפות בה נשים בלבד.
לקבוצת הכדורגל לוהקה גם הטרנסג'נדרית בל אגם, כוכבת העונה השנייה של תוכנית הריאליטי "פרויקט Y".
שחקניתמספר חולצהתיאורהערותאגם שוסטר1שוערת עבר ושחקנית בסדרות טלוויזיהלירון רביבו2כוכבת העונה השביעית של הישרדות, מנחה בערוץ הילדים ואחותן של נוי ועמית נקראו בתוכנית האחיות רביבו
+תוצאות המשחקיםהערותקבוצהתוצאהקבוצהגולסטאריות12דובוניםגולסטאריות10בנות מועדון רמת השרוןגולסטאריות23כוכבי גולסטארגולסטאריות23המשפחותגולסטאריות10חברות הכנסת
העונה השישית של גולסטאר עלתה לשידור ב-30 בדצמבר 2018. הצילומים החלו בינואר 2018 בתאילנד.
אייל גולן החליף את ג'ובאני רוסו בתפקיד מאמן שותף לצד פייגנבוים.
במהלך הצילומים דווח על תקרית אלימה בה רושפלד הכה את קסרי.
בעקבות התקרית, רושפלד נקרא לבירור עם ההפקה שם הודיע להם כי הוא מעדיף לפרוש.
הוא עזב את הווילה בה הם שהו וניתק קשר עם ההפקה למשך כמה שעות.
כשנרגעו הרוחות, רושפלד חזר והתנצל, הגיע לפשרה עם ההפקה והחליט להישאר בתוכנית.
יומיים לאחר אותה תקרית, רושפלד הפנה הערה מינית לעברו של דין מירושניקוב.
שעות ספורות לאחר התקרית הודיע שהוא פורש מהתוכנית, הפעם באופן סופי.
במהלך הצילומים פליקס חלפון לא חש בטוב ופונה לבית חולים.
בעונה זו ניצחה נבחרת גולסטאר לראשונה ארבעה משחקים רצופים.
עם זאת, קפטן הנבחרת, דין מירושניקוב, קיבל שלושה כרטיסים אדומים בחמשת המשחקים הראשונים של העונה.
הראשון שמשתתף בשתי עונות כשחקן
+תוצאות המשחקיםהערותקבוצהתוצאהקבוצהנבחרת גולסטאר21עמנואלנבחרת גולסטאר32מאמני הפיליםנבחרת גולסטאר43אוניברסיטת צ'אנג מאינבחרת גולסטאר32פרטאנהנבחרת גולסטאר13אוניברסיטת המלךנבחרת גולסטאר23נבחרת הזריםנבחרת גולסטאר33אוניברסיטת מאג'ו10
עונה 7 - "גולסטאריות 2"
לי לוי, משתתפת העונה, פרשה כיממה אחת בלבד לאחר תחילת הצילומים, לאחר שנפלה במהלך אחת המשימות וקרעה את אחת הרצועות שברגלה.
בהפקה החליטו למצוא ללוי מחליפה, ולאחר סירובה של מגי טביבי כוכבת העונה התשיעית של האח הגדול, הוחלט להכניס לנבחרת את דניאל גרינברג.
+תוצאות המשחקיםהערותקבוצהתוצאהקבוצהנבחרת גולסטאריות13נבחרת החנוניםנבחרת גולסטאריות23בנות סכניןנבחרת גולסטאריות26ילדי נוף הגלילנבחרת גולסטאריות43נבחרת המשפחות של "גולסטאריות"נבחרת גולסטאריות 221נבחרת גולסטאריות 1
עונה 8 - "אולסטאר": ברזיל
העונה השמינית הייתה עונת אולסטאר (משתתפים מעונות קודמות), אשר עלתה לשידור ב-6 בספטמבר 2020. צילומיה החלו בסוף יוני 2019 בברזיל.
בעונה זו עומד לצידו של המאמן, שייע פייגנבוים, אייל גולן, שעמד לצידו בעונה השישית.
במהלך הצילומים נירו לוי הודח.
גמר העונה היה משחק בין קבוצתו של שייע פייגנבוים לבין קבוצתו של אייל גולן בעקבות חילוקי דעות מקצועיים בין שני המאמנים.
קפטן העונה היה איציק זוהר, אולם לאחר דיון קבוצתי הוחלט לעשות בחירת קפטן מחודשת.
חברי הקבוצה בחרו בדין להיות הקפטן החדש, אולם לאחר כמה זמן החליט דין להחזיר לאיציק את תואר הקפטן.
+תוצאות המשחקיםהערותקבוצהתוצאהקבוצהנבחרת גולסטאר33מורו דה פרזרסנבחרת גולסטאר34ואסקו דה גאמהנבחרת גולסטאר32אינדיאניםנבחרת גולסטאר32בוטפוגו (נשים)נבחרת גולסטאר23B.O.P.Eנבחרת גולסטאר34בוטפוגו (נוער)גולסטאר-שייע45גולסטאר-אייל
עונה 9 - "גולסטאריות 3"
העונה השלישית של גולסטאריות עלתה לשידור ב-29 בנובמבר 2021. הצילומים החלו בנובמבר 2020.
בעונה זו לראשונה התקיימו ניפויים בסגל (הדחות), לא כל הבנות השתתפו במשחק הגמר.
בנוסף אחרי כל משחק התחלפה הקפטנית על פי החלטת המאמנים, מי שענדה את סרט הקפטנית הייתה חסינה מאותו הניפוי.
פרק #3 ו-47 ו-813 ו-1416 נופתהשמחהמאיהנאםנאםמאיהפילוג קולות1–1–1–4–51–2–3–51–1–1–3–41–3–5מצביעההצבעהאורטלשמחהנאםנאםמאיהטיילורנאםנאםליהיאטרם נכנסה לסגלליטלשמחהסילבישמחהמיטלנאםנאםנאםשמחהמירבנאםמאיהסילבישמחהסילבישמחהרוסלנהליטלטיילורתמישמחהמאיהנאםשמחהתקווהסילבינאםסילבינאםנאםשמחהנופתהמאיהרוסלנהמיטל נופתהשמחהנאםנופתה
ב-24 בנובמבר 2022 החלו לשדר את הפרומו לעונה זאת ושודרה לראשונה ב-15 בדצמבר 2022.
עונה זאת החלה את צילומיה ב-1 במאי 2021.
+תוצאות המשחקיםהערותקבוצהתוצאהקבוצהנבחרת גולסטאר33פנטזיהנבחרת גולסטאר43מחלקי המיםנבחרת גולסטאר01ברבריםנבחרת גולסטאר34להקת הגנוואהנבחרת גולסטאר21נבחרת הנשיםנבחרת גולסטאר16נוער מרקשנבחרת גולסטאר (שייע)12נבחרת גולסטאר (איל)
צילומי העונה החלו ב-15 בנובמבר 2022. לעונה זאת לוהק לראשונה שחקן הוליוודי – השחקן היהודי-אמריקאי איאן זירינג, שכיכב בסדרה "בוורלי הילס 90210".
בעונה זו שייע פייגנבוים יאמן את הקבוצה עם ג'ובאני רוסו בשל הודעתו של איל גולן על פרישתו מהעונה הנוכחית.
+תוצאות המשחקיםהערותקבוצהתוצאהקבוצהנבחרת גולסטאר03נגני הבוזוקינבחרת גולסטאר32מלונות בראוןנבחרת גולסטאר33הדייגיםנבחרת גולסטאר32המשמר הנשיאותינבחרת גולסטאר23פנאתינאיקוס (נוער)ניצחון טכניגולסטאר (הקבוצה של שייע)13גולסטאר (הקבוצה של ג'ובאני)
עונה 12 - דרום אפריקה
עונת זאת החלה את צילומיה במהלך נובמבר 2023. בעונה זו אימנו שייע פייגנבוים וג'ובאני רוסו את הנבחרת.
לראשונה בתולדות גולסטאר שחקן מן המניין (אייל לחמן) היה המאמן של הקבוצה היריבה בגמר.
+תוצאות המשחקיםהערותקבוצהתוצאהקבוצהנבחרת גולסטאר14זולונבחרת גולסטאר43שבט הסוטונבחרת גולסטאר32שבט המסאינבחרת גולסטאר01שבט הסוואזינבחרת גולסטאר05שבט ההימבהנבחרת גולסטאר21נבחרת גולסטאר של אייל לחמן
לראשונה בתולדות גולסטאר שייע פייגנבוים לא ייקח חלק בעונה ויחליף אותו כדורגלן העבר איתי שכטר ויהיה לצידו בתפקיד עוזר המאמן ג'ובאני רוסו, לראשונה בגולסטאר משתנים מכחול לבן לצבע אדום
ולראשונה בגולסטאר שחקן נבחרת גולסטאר רון נשר ישחק לצד נבחרת היריבה
גולן יוֹכְפָּז (נולד ב-16 בינואר 1974) הוא עיתונאי, מגיש ועורך חדשות ישראלי, מנכ"ל תאגיד השידור הישראלי.
בעבר ניהל את המכון הישראלי לעיתונות והיה מנכ"ל "חדשות 10" (לימים חדשות 13).
יוכפז החל את דרכו בגלי צה"ל ככתב ביהודה ושומרון בשנת 1992.
בין השנים 1998 – 2013, כאזרח עובד צה"ל, שימש עורך ראשי ומגיש, לצידו של המגיש הראשי מיכה פרידמן, של יומן הבוקר של גלי צה"ל, "בוקר טוב ישראל".
בין השנים 2000 – 2008 שימש במקביל לעבודתו בגלי צה"ל, העורך הראשי של התוכנית "כלבוטק" בהגשת רפי גינת ששודרה בערוץ 2.
בפברואר 2002 נבחר יוכפז על ידי ועדת האיתור שהקים שר הביטחון אז, אהוד ברק, כאחד מארבעת המועמדים הסופיים לתפקיד מפקד גלי צה"ל.
בין השנים 2004 – 2006 שימש עורך ומגיש בתוכנית "העולם הבוקר" של רשת ששודרה בערוץ 2, יחד עם עינב גלילי.
ב-2006 יצר, יחד עם הבמאי נפתלי גליקסברג, את הסרט "אזעקת אמת", ששודר בערוץ 2, שהיה סרט התעודה הראשון שפרס את שורת המחדלים המדיניים והצבאיים במלחמת לבנון השנייה.
בין השנים 2008 – 2013 שימש כעורך הראשי של התוכנית "אולפן שישי"בערוץ 2, שהוגשה באותה תקופה על ידי יאיר לפיד ומאוחר יותר על ידי דני קושמרו.
בינואר 2013 מונה למנכ"ל חברת החדשות של ערוץ 10, לאחר עזיבתו של המנכ"ל היוצא ראודור בנזימן.
בעקבות כך וכדי למנוע ניגוד עניינים, הפסיק את עבודתו כעורך הראשי של יומן הבוקר של גלי צה"ל, "בוקר טוב ישראל".
ומספר חודשים לאחר מכן, ביולי 2013, הפסיק גם את הגשת התוכנית.
במרץ 2014 הגיש יוכפז תביעה נגד גלי צה"ל בגין פיטורים שלא כדין ופגיעה בשמו הטוב על סך של 1.3 מיליון ש"ח.
התביעה התקבלה בחלקה, ונקבע שעל גלי צה"ל לשלם ליוכפז כ-372,000 ש"ח, בתוספת 35,000 ש"ח הוצאות משפט.
במרץ 2015, במהלך הבחירות לכנסת העשרים, עמד יוכפז במרכז עימות מול לשכת ראש הממשלה, כאשר הודיע שחדשות 10 תוותר על ריאיון עם ראש הממשלה, לאחר שנתניהו הטיל ווטו על עיתונאי החברה, רביב דרוקר, כמראיין.
לאחר מיזוג ערוץ 10 והזכיינית רשת בינואר 2019 יוכפז המשיך בתפקידו כמנכ"ל חברת החדשות אשר שינתה את שמה ל-"חדשות 13. בסוף מאי 2019 עזב את תפקידו, זאת על רקע חילוקי דעות מקצועיים כבדים בינו לבין נציגי בעלי השליטה בחברה.
בפברואר 2020 החל להגיש תוכנית אקטואליה יומית ברדיו 103fm יחד עם העיתונאית אילה חסון, שכעבור חודש עזבה ובמקומה הצטרפה ענת דוידוב.
התוכנית משודרת בימים ראשון עד רביעי בין 07:00 ל־09:00 בבוקר.
בפברואר 2021 מונה למנכ"ל הראשון של "המכון הישראלי לעיתונות" על ידי נשיאת המכון, דליה דורנר.
באוגוסט 2022 בחרה בו מועצת תאגיד השידור הציבורי "כאן" לתפקיד המנכ"ל במקום אלדד קובלנץ שפוטר מתפקידו, והוא נכנס לתפקידו בנובמבר 2022.
תוכניתו בוקר טוב ישראל, יחד עם מיכה פרידמן, זכתה מספר פעמים בפרס מפקד גלי צה"ל.
בשנת 1999, ערך יוכפז והגיש פרויקט רדיו מיוחד בשם "1900 ומשהו", במסגרתו נשלחו העיתונאים הבכירים בתחנה לנקודות על פני הגלובוס ששינו את פני האנושות במאה העשרים.
התוכנית זכתה בפרס מפקד גלי צה"ל בשנת 2000.
בשנת 2008, ערך והגיש יוכפז פרויקט בשם "60/360", שבמסגרתו עיתונאי גלי צהל בהווה ובעבר חזרו אל אירועים מרכזיים בתולדות מדינת ישראל, שאותם סיקרו בתחנה, ועליו זכה יוכפז בפרס מפקד גלי צה"ל.
בשנת 2006 ערך והגיש משדר מיוחד "חום יולי אוגוסט" לסיכום אירועי מלחמת לבנון השנייה, יחד עם יעל דן בגלי צה"ל, תוכנית שזכתה בפרס מפקד גלי צה"ל.
בין השנים 2001 – 2013 ערך יוכפז והגיש בגלי צה"ל את מיזם הזיכרון "עוד מעט נהפוך לשיר" המשודר בגלי צה"ל להנצחת חללי מערכות ישראל.
המיזם זכה בשורת פרסים, בהם פרס לתוכנית הרדיו הטובה ביותר בתחום התרבות לשנת 2009 במסגרת כנס העיתונאים השנתי, ופרס מפקד גלי צה"ל לשנת 2006. בשנת 2012 ראה אור אלבום המורכב משני תקליטורים, ובו ארבעים משירי המיזם שהוקלטו לאורך השנים.
ליוכפז תואר ראשון במשפטים ותואר ראשון במנהל עסקים מאוניברסיטת רייכמן, ותואר שני במדע המדינה מאוניברסיטת תל אביב.
הוא נשוי ואב לשלושה ומתגורר ברמת גן.
גולן בר לוי (נולד בשנת 1967) הוא קצין צה"ל במילואים בדרגת אלוף-משנה.
כיהן כמפקד יחידת דובדבן, לאחר מכן עבר לחיל החינוך.
למד ב בחיפה אותה סיים בשנת 1985. עם גיוסו לצה"ל התנדב לשייטת 13. בר לוי השלים את הכשרת מסלול הלוחם בקומנדו הימי ויצא לקורס קציני חי"ר.
עם תום הקורס שב לשייטת, שם שימש במספר תפקידי פיקוד ביחידה וכן השלים קורס חובלים.
בשנים 1997–1996 שימש כמפקד יחידת דובדבן, והוביל אותה בלחימה כנגד הטרור הפלסטיני.
לאחר מכן שימש כסגן מפקד השייטת.
עם סיום תפקידו עבר בר לוי לחיל החינוך והנוער ושימש במספר תפקידים ובהם מפקד בסיס מחו"ה אלון ומפקד מערך מג"ן.
בשנת 2011, לאחר 26 שנות שירות, השתחרר מצה"ל.
לאחר שחרורו החל לעבוד כמחנך ומורה לסוציולוגיה ואזרחות בבית הספר "חוגים" שבחיפה.
גולן גוט (נולד ב-7 בנובמבר 1994) הוא כדורסלן ישראלי המשחק בעמדות הקלע והסמול פורוורד בעירוני אילת מהליגה הלאומית בכדורסל.
גוט החל לשחק כדורסל בקבוצת הנוער באבן יהודה.
בעונת 2011/2012 הצטרף להפועל לב השרון מהליגה הלאומית, אך מיעט לשחק בשורותיה.
בסיום העונה הצטרף לאקדמיה לכדורסל של המועדון הקרואטי ק.ק.
בעונת הצטרף להפועל תל אביב מליגת העל.
בראשית העונה כמעט לא שותף במשחקי הקבוצה, אך ככל שהתקדמה העונה זכה לדקות משחק רבות יותר.
במהלך העונה שיחק 7.9 דקות וקלע 1.3 נקודות בממוצע למשחק.
בעונתו השנייה בהפועל, , שיחק גוט 5.7 דקות וקלע נקודה בממוצע למשחק.
גוט היה חלק מסגל נבחרת העתודה שסיימה במקום ה-15 באליפות אירופה בכדורסל עד גיל 20 שנערכה בשנת 2013 בטאלין.
באליפות שנערכה ב-2014 בהירקליון, בה סיימה הנבחרת במקום השביעי, היה מהשחקנים הבולטים, עם 8.7 נקודות בממוצע למשחק.
בקיץ 2015 חתם גוט במכבי ראשון לציון.
במהלך עונת שיחק גוט 6.9 דקות וקלע 2.7 נקודות, כשקבוצתו זכתה באליפות הראשונה בתולדות המועדון.
בקיץ 2016, חתם על חוזה לשנתיים בעירוני נס ציונה, היורדת הטרייה לליגה הלאומית.
בעונת שיפר גוט משמעותית את אחוזי הקליעה שלו, עם 12 נקודות למשחק.
הוא היה חלק משמעותי בחזרתה של נס ציונה לליגת העל לאחר ניצחון 3:0 על הפועל באר שבע בסדרת הגמר.
גוט שיחק בקבוצה עד סיום עונת .
בעונת חזר גוט לראשון לציון, ובעונה שלאחריה עבר שוב לנס ציונה.
באמצע עונת עבר גוט ב"טרייד" מנס ציונה להפועל גלבוע גליל, תמורת צוף בן משה.
גוט הוא בנו של כדורסלן העבר והמאמן דני גוט ושל כדורסלנית העבר פנינה גוט.
הוא אחיינו של המאמן דייוויד בלאט ובן דודו של השחקן תמיר בלאט.
אחותו ירדן, גם היא כדורסלנית, משחקת בהפועל פתח תקווה ושיחקה בנבחרת הנערות.